bavarian-nlp/barwiki-20250901 huggingface dataset:
Rodes Kreiz (Votivkreiz Oberlaa)

Des Rode Kreiz is a Votivkreiz im 10. Weana Beziak Favoritn, Beziaksteu Oberlaa. Es steht aun da Grenz von de Beziaksteula Oberlaa und Unterlaa auf an Föidweg in da nöadlich'n Valängaung von da Sebastiansbruck'n üwa'n Liesingbach, glei neb'n da Donauländebauhn. In da Näh', auf da Südseit'n vom Bauhndaumm steht da Sebastianbüidstock in Unterlaa.
Bauweis' und G'schicht'.
Des Rode Kreiz is a g'wehnlich's rod aug'strichans Hoizkreiz mit zwaa schmåle Bredln üwa'n Queaboik'n und an blechanan Laump'nhäus'l. De weisse Christusfigua'r aus Gusseisn staummt von da letzt'n Renoviarung im Joahr 2012. Früacha is auf'n Kreiz a g'moite Blechfigua mit'n Christus g'wes'n.
Wia so oft in Östarreich is a „Rod's Kreiz“ aun ana'r Unglicksstöi baut wua'n, aun dera wo's bluadich zuagaungan is. Nåch ana Dazöhlung håt si da Baia Leopold Knabl aus Oberlaa bei sein Stuaz vom Wåg'n sei Heigåwe eineg'rennt. Weul a des Unglick üwalebt håt, håt a zum Daunk des Kreiz aufg'stöit.
A Legend'n datöihlt, dass a Diab des Kreiz ohg'sag'lt und wegga g'schleppt håt, owa dabei hättat eahm a rosticha Någl valetzt und ea warat aun ana Bluadvagiftung g'stuab'n.
Voiksbrauchtum.
Jed's Joahr aum 25. April gibt's de "Markusprozesseaun", bei dera füa'r an guad'n Wein bet' wiad. De Prozesseaun füaht von da Pfoakiach'n Oberlaa üwa de An der Kuhtrift zum Schmerber-Kreiz, weida zum Rod'n Kreiz, zua Pieta-Kapöi'n und wieda z'ruck zua Pfoakiach'n in Oberlaa.
Synagogn vom schwäbischn Typus

Synagogn vom schwäbischn Typus oda Synagogen des schwäbischen Typus san Synagogn, wo zwischn 1780 und 1820 z Schwoba in Bayern enstandn san. Es san stottliche Synagogn, wo s woxade Sejbstbewusstsein und de gstiegne Akzeptanz vo de Jude z Schwoba wiadaspiagln.
Gschichd.
Judn san im Middloita in Deitschland vo d Städt aufs Land und an an Rand vo da Gsejschoft vatriem worn. Se hom am Land nacha znagst vaoanzlt und sporadisch gsiedlt. A jidisches Gmoalem hods ned gem. Erscht am End vom 16. Joarhundad find ma wieda Zoachn vo jidischa Reorganisation. In Schwoba hom sa si schneja dahoit ois andaswo. Friah hom d Judn wieda Kultusgmoana af Oatsebane buidt und oogfanga Synagogn z baun.
Mid da Zeid san de Synagogn imma representativa worn. So is um anno 1800 a oagnstendiga Baustui entstandn, wo in da Architekturgschicht ois „schwäbischr Synagogetypus“ bekannt worn is.
Olle Synagogn vom schwäbischn Typus san in da Reichskristoinocht 1938 vo Nazis ausgraubt und demoliad woan und nocha nia wieda ois Synagogn gnutzt woan.
Synagogn z Wollastoa.
Vermuatli hods scho im 14. Joarhundat a kloane jidische Gmoaschaft z Wollastoa ("Wallerstei") gem. Erscht wia d Judn aus de umliegade Städt vatriem worn san, is de jidische Gmoa gwoxn. D oide Synagogn is am End vom 18. Joarhundat owgrissn worn. D letzte Synagogn z Wallerstoi isch zwische 1805 - 1807 entstandn und werd heit zua de Synagogn vom schwäbischn Typus grechnet. Ob 1938 is de Synagogn vo d Nazis ois Loga gnutzt worn. Noch 1945 zerscht ois Kino und seit 1979 ois Spoarkasse.
Synagogn z Ichahausa.
De erschte Synagogn z Ichhahausa is scho 1687 entstandn. Anno 1781 is de Synagogn duach an Neibau im schwäbischn Stui dasetzt worn, woarscheinli vom Kirabaumoasta Joseph Dossenberger. Ob 1938 is s ois Loga vo da Wehrmocht zweckentfremdet worn. Vo 1958 bis Summa 1985 hod d Gmoa s Objekt ois Feiawehrhaus vawendt. Dem Aktionskreis Synagoge Ichenhausen e. V. is z vadanga, dass d Synagogn vo 1984 bis 1987 authentisch saniad worn is. Heit is s a "Haus vo da Begegnung". Im oban Stock gibts a ständige Ausstejung iwa s Landjudndum.
Synagogn z Hürben, Krumboch.
D easchte Synagogn z Hürben (heit Tei vo Krumboch) is anno 1675 baut worn. Seitdem hods aa a oagnständige jidische Kultusgmoa gem (bis 1942). 1818 hod d jidische Gmoa an Johann Nepomuk Salzgeber midm Neibau vo d Synagogn beauftragt. 1819 is s baut, 1938 vo de Nazis bschlognahmt, 1939 niedabrennt und 1942 owgrissn worn. Dr Bau von 1819 schaut a bisl aus, wia d Synagogn vo Ichahausa vom Joseph Dossenberger. So wia de a Soibau mid Rundbognfensta und ana kloan Kuppm iwan Toraschrein.
Synagogn z Illaoacha, Oidnstod.
D erschte Synagogn z Oidnstod ("Altenstadt") is 1719 baut worn. D Synagogn im schwäbischn Stui is anno 1802/03 entstandn. D Plan is vom Baumoasta Johann Nepomuk Salzgeber aus Buach. Vorbuid is d Ichahausa Synagogn gwen. 1938 is de Synagoge vo d Nazis vawiasdt worn und 1955 hod mas owgrissn. Heit stähd do a Wohnhails und nus a Gedenktofe erinnad an d Synagogn.
Beleg.
Iwasetzung aus da alemannischn Wikipedia:
Provinz Matabeleland South

Matabeleland South (dt.: Südmatabeleland) is a Provinz in Simbabwe midm Gebiet vo 54.172 km² und ana Bevejkarung vo uma 650.000 Eihwohna (Stond: 2002). De Haptstod vo da Provinz is Gwanda.
Diese Provinz is greßtnteis semiarids Gebiet mid sejtnan Niedaschläg. Rindviechazucht is vabroadt. Stejnweis findt si Beagbau (Goid, Asbest, Chrom), voa oim owa Tourismus. Im Vagleich zu ondan Provinzn is diese Gengd dinn bsiedlt.
De Distrikte vo da Provinz Südmatabeleland san:
Moorsel (Tervuren)

Moorsel is a Ortstei vo da Gmoa Tervuren in da Provinz Flämisch-Brabant in da bejgischn Region Flandern.
Geografie.
Moorsel liegt im Noadostn vo da Gmoa Tervuren unweit vo da Autoboh 3 und wenige Kilometa estli vo Brissl. Neadli vom Ort liegt da Flughofn Brissl-Zaventem.
Beziak Halle-Vilvoorde

Da Beziak Halle-Vilvoorde (dt.: Bezirk Halle-Vilvoorde) is oana vo de zwoa Vawoitungsbeziake (Arrondissements) in da bejgischn Provinz Flämisch-Brabant. Ea umschliassd beinoh voiständig de Region Brissl-Haptstod, hod a Fläch vo 942,93 km² und Eihwohna ().
Ea is a reina Vawoitungsbeziak. Grichtsbeziak vo sämtlichn Gmoana van Beziak Halle-Vilvoorde is da Beziak Brissl.
Bei de Woihn za Obgeordnetnkomma buidd da Beziak zamm mid da Haptstodregion oan Woihkroas.
Sebastianbüidstock in Unterlaa

Da Sebastianbüidstock, aa Sebastiankreiz g'hass'n, is a Braadpfeula neb'n da Donauländebauhn im 10. Weana Beziak Favoritn, Beziaksteu Unterlaa. Ea steht östlich von dem Föidweg in da nöadlich'n Valängaung von da Sebastiansbruck'n üwa'n Liesingbach, net weit weg vom Rod'n Kreiz.
Bauweis' und G'schicht'.
Da Sebastianbüidstock is a viaseitata Pfeula mit an Tabernakelaufsåtz und an Sått'ldåch, dea wo a doppet's metållanas Kleebladlkreiz drob'n drauf steh' håt. In da vagittat'n Nisch'n siacht ma'r a klaane Figua vom Pest-Heulich'n Sebastian. Unta dera Statue is a Malteserkreiz mit da Umschrift „Heiliger Sebastian, bitte Gott für uns!“
Unta'n Büidstock is a Pestgråb, in dem vamutli de Opfa von da Pestepidemie von 1713 eigråb'n lieg'n. Im Pfoamatrikenbuach san daumois zehn Pesttote eitråg'n wua'n. Wia's daumois bei de Pesttot'n übli g'wes'n is, san's aussahoib von da Uatschåft eigråb'n wua'n und net aum Uatsfriedhof, damit a jede Austeckung vamied'n wean kau. Dea Gråb'n, in den de Tot'n g'legt wua'n san und dea wo bis zum Liesingbåch geht, is laung danåch no
„Pestgråb'n“ g'hass'n wua'n. Heit is da nöadliche Teu z'wengan Bauhnbau planiat.
Dea Büidstock håt uasprüngli mit da Vuadaseit'n zum Friedhof Oberlaa g'schaut und ma kaumm eahm auf an Aquaröi vom Conrad Grefe sehg'n, des wås si im Wien Museum befind't. Es zagt in Sebastianbüidstock so, wia'r a im Joahr 1896 ausg'schaut håt.
Mit'n Sebastianbüidstock hängt aa de beim Klaus Beitl eawähnte Sebastiansbruadaschåft von Oberlaa z'saumm..
Murat Dağı

Murat Dağı is a in ost-westlicha Richtung liengda Gebiagszug vo Kloaasien in de tiakischn Provinzn Uşak und Kütahya.
Da hechste Punkt wead mid ogem und is iwa de estlichn Häng vom Landkroas Banaz und dessn Ortschoftn Dümenler und Hallaclar z'eareichn. A oidanativa Weg fiaht iwa de Londstroß vo da Stod Uşak noch Gediz. As Massiv is dicht bewoidt. In da Näh vom Gipfe befindt si a Ausflugsglände mid ana Thermoiquejn, um de hearum a Hamam baut worn is. De Noadflankn wead vom Porsuk Çayı entwassat.
Amt Sursee

As Amt Sursee is oans vo fimf Ämta vom Kanton Luzern in da Schweiz. Haptort is Sursee. De neie Luzerna Kantonsvafossung vo 2007 kennt koane Ämta meah; se diana olladings weidahi ois statistische Eihheitn (scahu; Woihgreis Sursee).
Geografie.
As Amt Sursee umfosst de Gmoana rund um an Sempachersee und vom oban Suhretoi.
Gmoana im Amt Sursee.
As Amt Sursee bsteht aus foingdn 22 Gmoana:
Lis (Échez)

Da Lis (monchmoi aa: Lys gschriem) is a Fluss in Frankreich, dea in de Regiona Nouvelle-Aquitaine und Okzitanien valafft. Ea entspringt untam Nam: "Lis Daban" im Gmoagebiet vo Ger, entwassad generej Richtung Noadost bis Noad und mindt noch 29 Kilometa im Gmoagebiet vo Larreule ois linka Nemfluss in an Échez. Af seim Weg duachqueat da Lis de Departements: Pyrénées-Atlantiques und Hautes-Pyrénées.
Ger (Pyrénées-Atlantiques)

Ger is a franzesische Gmoa mid Eihwohna (Stond: ) im Département Pyrénées-Atlantiques in da Region Nouvelle-Aquitaine. Se ghead zum Arrondissement Pau und is Tei vom Kantons Vallées de l’Ousse et du Lagoin (bis 2015: Kanton Pontacq).
Geografie.
Ger liegt af da gleichnaming Houchebene on da Grenz zua Region Midi-Pyrénées am Fuaß vo de Pyrenäen. Duach Ger fliaßt da Gabas und da Lis. Umgem wead Ger vo de Nochboagmoana: Aast und Ponson-Dessus im Noadn, Oroix im Noadostn, Ibos im Ostn, Azereix im Sidostn, Ossun im Sidn, Pontacq im Sidn und Sidwestn, Luquet im Westn sowia Gardères im Noadwesten.
Duach de Gmoa fiahn de friahare Route nationale 117 (heitige D817) und de Autoroute A64.
Kanton Pontacq

Pontacq is a franzesische Gmoa mid Eihwohna (Stond: ) im Département Pyrénées-Atlantiques in da Region Nouvelle-Aquitaine. Se ghead zum Arrondissement Pau und is Haptort vom Kantons Pontacq.
Geografie.
De Gmoa Pontacq liegt on da Grenz zua Region Midi-Pyrénées am Fuaß vo de Pyrenäen, uma zwejf Kilometa noadwestli vo Lourdes. Duach Pontacq fliaßt de Ousse, a 42 Kilometa longa Nemfluss vom Gave de Pau.
Ichthyofauna

Ois Ichthyofauna, obgleidt vo gr.: "ἰχθύς" "(ichthys)" fia Fiisch, wead de Gsomtheit vo olle Fiischoatn vo ana Region bezeichnd. De easchte bekonnte Bnutzung vom Begriff datiat vo 1883.
Nem da Ichthyofauna lossn si aa ondane Viechgruppn vo ana Region eafossn, diese wean entsprechnd bsp. ois: Avifauna (Vegl), Entomofauna (Insektn) oda Herpetofauna (Reptilien/Amphibien) bnennt.
Avifauna

Ois Avifauna wead de Gsomtheit olla in ana Region voakemmandn Systematik vo de VeglVogloatn bezeichnd. Da Nam leitt si vo de lateinischn Weata: „avis“ fia Vogl und „Fauna“ fa Viechawejd ob. De Voglwejd vo ana Landschoft wead aa ois „Ornis“ (griech.: "ὄρνις" fia Vogl) bezeichnd.
Nem da Avifauna lossn si aa ondane Viechgruppn vo ana Region eafossn; diese wean entsprechnd etwa ois Entomofauna (Insektn), Ichthyofauna (Fiisch) oda Herpetofauna (Reptilien/Amphibien) bnennt.
Thieuloy-Saint-Antoine

Thieuloy-Saint-Antoine is a franzesische Gmoa mid Eihwohna (Stond: ) im Département Oise in da Region Hauts-de-France. De Gmoa liegt im Arrondissement Beauvais und is Tei vo da Communauté de communes de la Picardie Verte und vom Kantons Grandvilliers.
Geografie.
De Gmoa liegt uma via Kilometa sidli vo Grandvilliers on da friahan Route nationale 1. Se wead im Ostn vo de Bohstreckn vo Aumale (Seine-Maritime) noch Beauvais beriahd.
Gschicht.
De Gmopa, de scho untam Ancien Régime vo da Nochboagmoa Saint Maur (Oise) obhängig woa, woa vo 1826 bis 1832 mid diesa vabundn.
Vawoitung.
Buagamoasta ("maire") is seit 2001 Jacky Dumont.
Sottoceneri

Ois Sottoceneri wead da sidliche Tei van Schweiza Kanton Tessin bezeichnd, im Gengsotz zan neadlichn Tei Sopraceneri. Da Nam "Sottoceneri" bedeidd «untahoib van Monte Ceneri», dem Hähnzug, dea de Magadinoebane van Vedeggiotoi trennd. Zan Sottoceneri ghean de Beziake Lugano und Mendrisio (letztara aa ois Mendrisiotto bezeichnd).
Geologie.
De Bödn san do voawiengd koichhoitig und bstähn aus alkalischa und tonhoitiga Eadn. As Klima is mijd und beinoh scho mediterran.
Die Vogelwelt

De Zeidschrift Die Vogelwelt – Beiträge zur Vogelkunde vaeffndlichd Artikl zua Ornithologie und voa oim zua Avifaunistik.
Gschicht.
Gríndt worn is de Zeidschrift 1876 ois "Monatsschrift des Sächsisch-Thüringischen Vereins für Vogelkunde und Vogelschutz" (Bde. 1–2). Seithea hods meahmois iahn Nam gwexlt: Se is vo 1878 bis 1889 (Bde. 3–14) ois "Monatsschrift des Deutschen Vereins zum Schutze der Vogelwelt" bezeichnd worn. Donn hods vo 1890 bis 1937 (Bde. 15–62) untam Titl "Ornithologische Monatsschrift" fiamiat. Herausgeba woa domois da "Deutsche Verein zum Schutze der Vogelwelt". 1938 hods'n Titl "Deutsche Vogelwelt – Zeitschrift für Vogelschutz und Vogelkunde" (Bde. 63–69) eahoidn, dens bis 1944 gfiahd hod. Ois de 1949 nei afglegd worn is, hods'n Nam "Die Vogelwelt" (Bde. 70–114) eahoidn. Aktuej hoaßds "Die Vogelwelt – Beiträge zur Vogelkunde".
Bacoli

Bacoli is a Gmoa mid Eihwohna (Stond: ) in da Metropolitanstod Neapel, Region Kampanien. De antikn remischn Bodeorte: Baiae (Ortstei Baia) und Bauli hom se afm Gebiet vom heiting Bacoli befundn. 
De zwoa Nochboagmoana vo Bacoli san: Monte di Procida und Pozzuoli.
Demografie.
Bacoli zejt 9076 Privathaushoite. Zwischn 1991 und 2001 is de Eihwohnazoih vo 26.475 af 26.507 gstieng. Des entsprichd'm prozentuoin Zuawox vo 0,1 %.
Caselle Lurani

Caselle Lurani is a Gmoa mid Eihwohna (Stond: ) in da Provinz Lodi in da italienischn Region Lombardei.
Ortstei.
Im Gmoagebiet lieng nem am Haptort de Fraktion Calvenzano, sowia de Wohnplätz: Grugnetto und Pozzobonella.
Provinz Caltanissetta

De Provinz Caltanissetta (italienisch: Provincia di Caltanissetta) is oane vo de sechs Provinzn vo da Autonomen Region Sizilien vo da Republik Italien. Haptstod is Caltanissetta.
De Provinz liegd on da Sidgstod vo Sizilien. Im Westn grenzd se on de: Provinz Agrigent, im Noadn on de Metropolitanstod Palermo, im Ostn on de Provinz Enna, de Metropolitanstod Catania und de Provinz Ragusa. Se is in 22 Gmoana gliedad. De Gmoa Resuttano is a Enklave in da Provinz Palermo.
Af ana Fläch vo 2125 km² lem Eihwohna . Hapteaweabszweige san de Landwiatschoft und de Industrie. Dea im 19. Joarhundad fia de Provinz wichtige Schweflbeagbau hod Ofong vom 20. Joarhundad on Bedeitung valoan. In de 1950a Joar san uma Gela, am wiatschoftlichn Zentrum und da gressdn Stod vo da Provinz, Eadöjvoakemma entdeckd worn.
Gressde Gmoana.
→ olle Gmoana
Jasseron

Jasseron is a franzesische Gmoa mid Eihwohna (Stond: ) im Département Ain in da Region Auvergne-Rhône-Alpes. Se ghead administrativ zan Kanton Saint-Étienne-du-Bois im Arrondissement Bourg-en-Bresse.
Geografie.
De Gmoa Jasseron liegd im Revermont sowia om Fuaß van Jura, uma ocht Kilometa estli vo Bourg-en-Bresse.
Nochboagmoana vo Jasseron san: Saint-Étienne-du-Bois und Meillonnas im Noadn, Drom im Noadostn, Ramasse im Sidostn, Ceyzériat im Sidn, Saint-Just im Sidwestn, Bourg-en-Bresse im Westn und Viriat im Noadwestn.
Arrondissement Bourg-en-Bresse

As Arrondissement Bourg-en-Bresse is a Vawoitungseihheit vom Départements Ain in da franzesischn Region Auvergne-Rhône-Alpes. Untapräfekta is Bourg-en-Bresse.
Es bstehd aus 12 Kantone und 201 Gmoana.
Gmoana.
De Gmoana vom Arrondissements Bourg-en-Bresse san:
Neioadnung vo de Arrondissements 2017.
Duach de Neiordnung vo de Arrondissements im Joar 2017 san de 12 Gmoana: Bourg-Saint-Christophe, Charnoz-sur-Ain, Faramans, Joyeux, Meximieux, Le Montellier, Pérouges, Rignieux-le-Franc, Saint-Éloi, Saint-Jean-de-Niost, Saint-Maurice-de-Gourdans und Villieu-Loyes-Mollon am Arrondissement Belley sowia dee 4 Gmoana: Neuville-sur-Ain, Pont-d’Ain, Priay und Varambon am Arrondissement Nantua zugewiesen.
Ehemolige Gmoana seit da landesweitn Neioadnung vo de Kantone.
bis 2015:
Pressiat, Treffort-Cuisiat
bis 2016:
Chavannes-sur-Suran, Germagnat
Kanton Beauvoir-sur-Niort

Da Kanton Beauvoir-sur-Niort woa bis 2015 a franzesischa Kanton im Arrondissement Niort, im Département Deux-Sèvres und in da Region Nouvelle-Aquitaine; sei Haptort woa Beauvoir-sur-Niort. Vatreta im Generoirod vom Département woa zletzt vo 2001 bis 2015 Jean-Claude Aubineau (dvd).
Geografie.
Da Kanton Beauvoir-sur-Niort woa 146,00 km² grouß und hod 5415 Eihwohna ghod (), wos ana Bevejkarungsdichtn vo 37 Eihwohna pro km² entsprochn hod. Ea is im Middl af 54 Metea iwa Noamoinui, zwischn 24 Metea in Granzay-Gript und 98 Metea in Marigny gleng is.
Gmoana.
Da Kanton hod aus nein Gmoana bstondn:
Novazzano

Novazzano is a politische Gmoa im Kroas Stabio, im Beziak Mendrisio vom Kanton Tessin in da Schweiz.
Geografie.
De Gmoa umfossd de Fraktiona: "Brusata", "Gaggio", "Boscherina", "Casate", "Canova", "Castel di Sotto" und "Pobia". Nochboagmoana san: Balerna, Bizzarone (IT-CO), Chiasso, Coldrerio, Mendrisio, Ronago (IT-CO) und Uggiate-Trevano (IT-CO). As Doaf is fimf Kilometa vo Chiasso entfeand und liegd on da italienischn Grenz.
Gschicht.
As Doaf woa scho weahnd da Etruska- und da Remazeid bewohnd. Easchtmois eawähnd worn is's im Joar 875 noch ana adlign Famij nomans „De Novezano“.
Karl-Wrba-Hof

Da Karl-Wrba-Hof is a Gemeindebau in Wean-Favoritn, und zwoa zwisch'n da Sahulkastråß'n, da Neilreichgåss'n und da Sibeliusstråß'n. Auf da Ostseit'n sa Klaagäat'n, de wo bis zua Laxenburgerstråß'n gehngan. 
Da Bau steht im digital'n "Kulturgüterkataster der Stadt Wien".
G'schicht' und Bau.
Da Karl-Wrba-Hof is in de Joahr 1972–1982 baut wua'n und håt 1.048 Wauhnungan. Benaunnt is a nåch'n laungjäahrich'n Beziaksvuasteha von Favoritn, in Karl Wrba (1900–1973), wua'n. Bis zum Joahr 1972 is duat'n a Klaagoat'nsiedlung g'wes'n.
Da Hof håt 35 Stiag'n mit bis zu åcht Stockweak'. De Wauhnungan hau'm ungefäah 80 m², in eahna leb'n 3.028 Leit' (Staund vom 31. Dezemba 2006).
A große Zoi von Flåchbaut'n (b'sundas in de Innanhöf'), Balkauna und Terrass'n und dazua de senffoabanan Eternitfassad'n sa typisch füa den Bau (drum hau'm de Leit aa „Senftbaut'n“ zu eahna g'sågt). Dazwisch'n san Duachgäng', Gåss'n, Stiag'n und Raump'n, de wo de Vabindungsweg' füa de anzalnan Teu von da Aulåg san.
Insgesaumt san åcht Architekt'n beim Bau beteulicht g'wes'n,
Öffentliche Eirichtungan.
Im Hof gibt's Äazte, an Supamoakt, a Tåbåk-Trafik, zwaa Lokäla, an Frisiasalaun, a Voiksschui mit an groß'n Spuatplåtz, zwaa Kindatågesheim' mit Goat'n und Spüiplätz'. Dazua gibt's aa no öffentliche Kindaspüiplätz' und an Spuatplåtz extra.
Üwa de Stråß'nbauhnlinie 11 und de Buslinie 66A is de U-Bauhn U1 g'schwind zum darreich'n.
Oinville-sur-Montcient

Oinville-sur-Montcient is a franzesische Gmoa mid Eihwohna (Stond: ) im Département Yvelines in da Region Île-de-France. Se ghead zum Arrondissement Mantes-la-Jolie und zum Kanton Limay. De Eihwohna nenna si "Oinvillois".
Geografie.
Oinville-sur-Montcient liegt uma 40 Kilometa westnoadwestli vo Paris. Oinville-sur-Montcient wead umgem vo de Nochboagmoana: Jambville im Noadn, Seraincourt im Ostn und Noadostn, Mézy-sur-Seine im Sidostn, Juziers im Sidn, Brueil-en-Vexin im Westn sowia Montalet-le-Bois im Noadwestn.
Bonate Sotto

Bonate Sotto is a Gmoa in da Provinz Bergamo in da italienischn Region Lombardei mid Eihwohna (Stond: ). 
Geografie.
Bonate Sopra liegt uma nein km sidwestli vo da Provinzhaptstod Bergamo und 40 km noadestli vo d Milliona-Metropole Mailand.
De Nochboagmoana san: Bonate Sopra, Chignolo d’Isola, Dalmine, Filago, Madone und Treviolo.
Amt Schlei-Ostsee

As Amt Schlei-Ostsee is a Amt im Kroas Rendsburg-Eckernförde in Schleswig-Holstein mid Vawoitungssiez in da Stod Eckernförde.
As Amt is zum 1. Jenna 2008 aus de Gmoana vo de bishering Ämta: Schlei, Schwansen und Windeby buidd worn.
In de Orte: Fleckeby, Rieseby und Vogelsang-Grünholz (Gmoa Damp) untahoid's Amt Biagabüros.
Woppn.
Blasoniarung: „In Blau zwoa roudbeweahde, zuagwendde süwane schwimmande Schwäne, doriwa a goidne heraldische Krone mid drei roudn Edlstoana.“
As Woppn is vom Amt Schwansen iwanumma worn.
Im Netz.
Amt Schlei-Ostsee
Chonai

Chonai woa a byzantinische Stod in Phrygien. Se liegt owahoib vom heiting tiakischn Ort Honaz am Sidrond vom Lykostoi.
Vamutli im Zammhong mid de Arabakriag oda afgrund vo Eadbem is im 8. Joarhundad de Siedlungsvalogarung vom in da Ebene glengna Kolossai nochm 4 km sidli glengna Chonai eafoigd. Chonai woa in byzantinischa Zeid a wichtigs Puigazentrum mid da Kiach vom Erzengl Michael.
Aus Chonai stomma da beriahmte byzantinische Historika Niketas Choniates sowia da Metropolit vo Athen Michael Choniates.
Wedascheide

A Wedascheide (dt.: Wetterscheide) is de Grenzlinie, de Gebiete mid untaschiedlichm Weda trennt. Diese Grenz entsteht duach geografische oda geologische Gegemheitn, zmeist Beage (schau: Wedaseitn, Luv und Lee). So gibds on da Oipnnoadseitn haifiga Föhn, weahnd's sidli meistns eha zu Steigungsreng kummt.
Schau aa
Klimascheide
Traditioneje Grofschoftn vo Schottland

Schottland wead traditionej in 34 Grofschoftn (engl.: "counties") eihteid. Se diana heit nua no za da Vadeitlichung vo historischn und kuituarejn Untaschiede, eafuin oiso koane Vawoitungsfunktion meah.
De im Joar 1889 eihgfiahdn Vawoitungsgrofschoftn vo Schottland hom af de Grenzn vo de traditionejn Grofschoftn basiad. Olladings san de zoihreichn Exklavn und Enklavn bereinigd worn. Ross-shire und's zaspliddade Cromartyshire san za Ross and Cromarty vaoanigd worn.
Eem

De Eem is a Fluss in Holland, im Noadn vo da Provinz Utrecht, mid ana Läng vo uma 19 Kilometa. Se fliaßt vo Amersfoort ins Eemmeea (Eemsee).
De Eem-Woamzeid is noch diesm kloan Fluss bnennd, do in da Näh vo Amersfoort im Joar 1875 bei ana Bohrung Materioi aus dera Zeid z Dog gfeadad worn is.
Stod Eembrugge on da Eem.
Eembrugge is a Ort vo da Gmoa Baarn on da Grenz vo da Gmoa Eemnes in da holländischn Provinz Utrecht. Ea is ana vo de kloanstn Orte, de in Holland jemois Stodrechte griagd hod. Mid Ausnohm vom Tei in da Gmoa Eemnes hod Eembrugge 130 Eihwohna (Stond: 2004).
Sopraceneri

Ois Sopraceneri wead da neadliche Tei vom Schweiza Kanton Tessin bezeichnd, im Gengsotz zum sidlichn Tei Sottoceneri. Sopraceneri bedeidt «owahoib vom Monte Ceneri», vom Poss, dea de Magadinoebene vom Vedeggiotoi drennd.
Es is a voawiengd schroffe alpine Landschoft, owa se enthoid paradoxaweis midm Lago Maggiore af 192 m Seehäh gleichzeidig an diafstn Punkt vo da Schweiz.
Die Sammlung (Pädagogik)

Die Sammlung – Zeitschrift für Kultur und Erziehung – woa oane vom Herman Nohl grindte Zeidschrift. Herausgeba woan Herman Nohl, Otto Friedrich Bollnow und Wilhelm Flitner.
Eascheinungsvalaff.
De Zeidschrift is seit 1945 ois Nochfoige-Zeidschrift vo "Die Erziehung" im Valog Vandenhoeck &amp; Ruprecht in Göttingen easchiena. 1960 is de Zeidschrift midm Dod vom Nohl eihgstejd und 1961 duach de "Neue Sammlung" easetzd worn.
Lake Nipissing

Da Lake Nipissing () is a Sää in da kanadischn Provinz Ontario.
Ea liegd zwischn Ottawa River und Georgian Bay und is da fimftgressde Sää vo Ontario. Mid ana duachschniddlichn Diaf vo 4,5 m is da Lake Nipissing extrem seicht. Ea bsitzd zoihreiche Insln.
De Stod mid da gressdn Eihwohnazoih is as om Noadostufa van Sää glengne North Bay (uma 52.000 Eihwohna). 
Da easchte Eiropea, dea'n Sää gsichdd hod, woa 1610 da franzesische Entdecka Étienne Brûlé. Nipissing bedeidd in da Sproch vo de Uaeihwohna „groß's Wossa“ (schau: Algonkin-Sprochn).
Rajon Iwazewitschy

Da Rajon Iwazewitschy (weißrussisch ; russisch ) is a Vawoitungseihheit im neadlichn Tei vo da Rajon in da Breszkaja Woblasz in Weißrussland. Da Rajon hod a Fläch vo 3000 km² und is in a Passawet und 20 Selsawets gliedat. As administrative Zentrum is de Stod Iwazewitschy.
Geografie.
Da Rajon Iwazewitschy liegt im Noadn da Breszkaja Woblasz. De Nochboarajone in da Breszkaja Woblasz san: im Noadn Baranawitschy, im Ostn Ljachawitschy, im Sidostn Hanzawitschy, im Sidn Pinsk und Iwanawa, im Sidwestn Bjarosa und im Noadwestn Pruschany.
De greßtn Fliss san: Schtschara und Hryuda.
Rajon Orscha

Da Rajon Orscha (weißrussisch ; russisch ) is a Vawoitungseihheit im Sidostn vo da Wizebskaja Woblasz in Weißrussland mid'm administrativn Zentrum in da Stod Orscha. Da Rajon hod a Fläch vo 1660 km² und umfossd 263 Ortschoftn.
Geografie.
Da Rajon Orscha liegd im Sidostn vo da Wizebskaja Woblasz. De Nochboarajone in da Woblast Wizebsk san: im Westn Talatschyn, im Noadwestn Senna, im Noadn Ljosna und im Ostn Dubrouna.
Gschicht.
Da Rajon Orscha is om 17. Juli 1924 buidd worn.